
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 SC2022-7503/29.03.2022
RAPORT DE SPECIALITATE,
Privind  trecerea din domeniul public al Municipiului Timișoara în domeniul privat al Municipiului Timișoara a terenurilor aferente construcțiilor proprietate privată, dobândite în baza Legii nr. 112/1995, conform Anexa
             Având în vedere referatul de aprobare al proiectului de hotărâre nr. SC2022-7503/29.03.2022 al Primarului Municipiului Timișoara și proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenurilor aferente construcțiilor proprietate privată, dobândite în baza Legii nr. 112/1995 conform Anexa, facem următoarele precizări:
             Terenurile aferente construcțiilor situate în Timișoara au următoarele date de identificare:

· Imobilul-teren înscris în CF nr. 412611 Timișoara, (CF vechi 6016), având nr. top 15029, 15030, în suprafață de 451 mp, situate în Timișoara, str. Muzicescu nr. 47, a fost inclus în inventarul domeniului public al Municipiului Timișoara, la poziția 4337, atestat prin H.G. nr. 849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100707.001;
· Imobilul-teren înscris în CF nr. 408751 Timișoara, (CF vechi 640), având nr. top 1668, în suprafață de 667 mp, Timișoara, str. Mendeleev nr. 12, a fost inclus în inventarul domeniului public al Municipiului Timișoara, la poziția 4000, atestat prin H.G. nr. 849/2005 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100445.001;
· Imobilul-teren înscris în CF nr. 432240 Timișoara, (CF vechi 9464), având nr. top 22365, în suprafață de 915 mp, Timișoara, str. Samuil Sagovici, nr. 30, a fost inclus în inventarul domeniului public al Municipiului Timișoara, la poziția 4674, atestat prin H.G. 849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100879.001;
· Imobilul-teren înscris în CF nr. 430289 Timișoara, (CF vechi 2020 Freidorf), având nr. top 403/4/a/2, 403/4/b/1, 420/a/2, în suprafață de 293 mp, Timișoara, str. N. Andreescu nr. 52B, a fost inclus în inventarul domeniului public al Municipiului Timișoara, la poziția 2752, atestat prin H.G. 1016/2005 privind atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100513.001;
· Imobilul-teren înscris în CF nr. 404211, (CF vechi 6651), având nr. top 14390-14391, în suprafață de 2545 mp, Timișoara, str. Calea Martirilor nr. 124, a fost inclus în inventarul domeniului public al Municipiului Timișoara, la poziția 3212, atestat prin H.G. nr.849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100722.001;
             Imobilele situate pe terenurile respective a fost cumpărate în baza Legii 112/1995, iar pe terenurile aferente caselor, au acces doar proprietarii imobilelor-construcții.
             Proprietarii, au solicitat prin adrese trecerea  terenurilor aferente locuințelor din domeniul public în domeniul privat al Municipiului Timișoara, acestea nefiind de uz sau interes public. 
           Conform adreselor Serviciului Juridic pentru imobilele acestea nu figurează litigii pe rolul instanţelor de judecată în curs de soluţionare.    
            Având în vedere prevederile OUG 57/2019 privind codul Administrativ, art.361, alin.(2) “Trecerea unui bun din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respective a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.”
           Potrivit OUG 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național sau jedețean.”
Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          Conform Deciziei nr. 3 din 30 ianuarie 2017 a Înaltei Curți de Casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”


Luând în considerare faptul că terenurile respective nu sunt de uz sau de interes public, imobilele-construcții situate pe teren fiind cumpărate în baza L112/1995, iar  pe terenurile aferente caselor,  curțile imobilelor și grădinile, au acces doar proprietarii clădirilor:
PROPUNEM:

        Emiterea unei hotărâri a Consiliului Local privind trecerea din domeniul public al Municipiului Timișoara în domeniul privat al Municipiului Timișoara a terenurilor aferente construcțiilor proprietate privată, dobândite în baza Legii nr. 112/1995, conform Anexa.

